**ПРОТОКОЛ № 27/15.03.2024 г. на ОИК Калояново**

Днес, 15.03.2024 г. от 18:00 ч. в село Калояново, сграда на община Калояново, с адрес пл. „Възраждане” № 6, ет. 3 – Заседателна зала, се проведе заседание на Общинска избирателна комисия (ОИК) – Калояново, област Пловдив. Заседанието бе открито и водено от Председателя на ОИК Илиян Дончев.

Установи се, че на заседанието присъстват 8 члена, има кворум и Комисията може да взема валидни решения.

След встъпителните думи на председателя, бе предложен следния проект за дневен ред:

1. ПРОЕКТ НА РЕШЕНИЕ ОТНОСНО: Отказ за предсрочно прекратяване на пълномощията на Кмета на кметство Ръжево, общ. Калояново, обл. Пловдив - Видол Петров Петров
2. Разни

|  |  |  |
| --- | --- | --- |
| ***№*** | ***Членове на ОИК Калояново*** | ***Гласуване*** |
| 1. | Илиян Дончев Дончев | ЗА |
| 2. | Надежда Божидарова Атанасова | ЗА |
| 3. | Таня Иванова Табакова | ЗА |
| 4. | Теодора Антониева Димова-Моралийска | ЗА |
| 5. | Райна Лалова Дончева | ЗА |
| 6. | Гергана Асенова Божилова | ОТСЪСТВА |
| 7. | Здравко Георгиев Дошков | ЗА |
| 8. | Иванка Атанасова Кировска | ЗА |
| 9. | Пламен Йорданов Нанов | ЗА |
| 10. | Пламена Борисова Даскалова | ОТСЪСТВА |
| 11. | Ренета Георгиева Чончорова | ОТСЪСТВА |

Гласували:

ЗА – 8 гласа

ПРОТИВ – 0 гласа

ОСОБЕНО МНЕНИЕ – 0 членове

Дневният ред се прие с единодушие от присъстващите членове на Общинска избирателна комисия Калояново.

**По т. 1 от дневния ред:**

Председателят на комисията Илиян Дончев, докладва Проект на решение относно Отказ за предсрочно прекратяване на пълномощията на Кмета на кметство Ръжево, общ. Калояново, обл. Пловдив - Видол Петров Петров

**РЕШЕНИЕ  
№ 161-МИ  
Калояново, 15.03.2024 г.**

ОТНОСНО: Отказ за предсрочно прекратяване на пълномощията на Кмета на кметство Ръжево, общ. Калояново, обл. Пловдив - Видол Петров Петров

В ОИК Калояново на 17.01.2024 г. постъпи Доклад от Постоянната комисия за противодействие на корупцията и установяване на конфликт на интереси относно проверка по чл. 49, ал. 1, т. 1 от ЗПК на общинските съветници и кметове на кметства в Община Калояново. Доклада на Постоянната Комисия към ОбС Калояново е изпратен до ОИК Калояново с изх. № 56/16.01.2024 г. В него се установява несъответствие в подадената декларация по чл. 49, ал. 1, т. 1 от ЗПК от Видол Петров Петров – кмет на кметство с. Ръжево. Съгласно Доклада, след „направена проверка в регистър Булстат“, е установено, че Видол Петров Петров упражнява дейност като земеделски производител, като състоянието му към момента на проверката е „развиващ дейност“. След разглеждане и обсъждане на получения доклад, ОИК Калояново единодушно реши да изпрати писма до ТД на НАП – гр. Пловдив, Областна Дирекция „Земеделие“ – гр. Пловдив, КПКОНПИ (Комисия за противодействие на корупцията) и Централна избирателна комисия, за да ги запознае със случая и да получи становище по компетенция. Също така реши да изиска писмени обяснения от Видол Петров Петров по повод констатациите в доклада.

В отговор на нашите запитвания бяха получени писма с изх. № РД-12-04-35-1/23.01.2024 г. от Областна Дирекция „Земеделие“ гр. Пловдив, изх. № 06-00-31/06.02.2024 г. от ТД на НАП – гр. Пловдив, Възражение от Видол Петров с наш вх. № 121/19.02.2024 г. и изх. № КПК-2539-1/08.03.2024 г. от Комисия за противодействие на корупцията.

След направените справки е установено, че Видол Петров Петров е регистриран като земеделски производител – самоосигуряващо се лице. Съгласно чл. 2 от ТЗ не се смятат за търговци физическите лица занимаващи се със селскостопанска дейност. Физическите лица, които са регистрирани като земеделски производители/обработват земеделски земи или отглеждат животни/, могат да не са регистрирани като еднолични търговци или да осъществяват дейност под формата на юридическо лице или кооперация.

В случая не е налице предпоставката, визирана в чл. 42, ал. 1, т. 5 от ЗМСМА за предсрочно прекратяване на правомощията му като кмет.

Предвид изложеното, на основание чл. 87, ал. 1, т. 1 и т. 34 от ИК, Общинска избирателна комисия Калояново установява, **че не са налице основанията за предсрочно прекратяване пълномощията на Видол Петров Петров**, с ЕГН \*\*\*\*\*\*\*\*\*\* – Кмет на кметство Ръжево, общ. Калояново**,** поради което и на основание чл. 42, ал. 1, т. 4 от Закона за местното самоуправление и местната администрация, ОИК Калояново

**Р Е Ш И:**

**ОТКАЗВА ДА ПРЕКРАТИ** **предсрочно пълномощията** на Кмета на кметство Ръжево, общ. Калояново, обл. Пловдив **Видол Петров Петров, с ЕГН \*\*\*\*\*\*\*\*\*\***

Председател: Илиян Дончев

Секретар: Райна Дончева